ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๓๙เรื่องหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม อาศัยอำนาจตามความในข้อ ๓ และข้อ ๔ แห่งกฎกระทรวง ฉบับที่ ๒(พ.ศ. ๒๕๓๙) ออกตามความในพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ คณะกรรมการกนอ. จึงวางหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมรวมทั้งการจัดให้มีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในนิคมอุตสาหกรรมไว้ดังต่อไปนี้หมวด ๑บททั่วไป ข้อ ๑ ในประกาศนี้"ผู้ร่วมดำเนินงาน" หมายความว่าเอกชนหรือหน่วยงานของรัฐที่ขอให้ กนอ. เข้าร่วมดำเนินงานในการจัดตั้งนิคมอุตสาหกรรมกับ กนอ."พื้นที่โครงการ" หมายความว่าพื้นที่ทั้งหมดที่ผู้ร่วมดำเนินงานเสนอเพื่อขอเข้าร่วมดำเนินงานจัดตั้งนิคมอุตสาหกรรมกับกนอ."พื้นที่ขาย" หมายความว่า พื้นที่ที่กำหนดจากจำนวนพื้นที่โครงการหรือจากพื้นที่ที่ขอพัฒนาเป็นระยะๆ ที่เสนอเป็นคราว ๆ ไป ของพื้นที่โครงการซึ่งบุคคลอื่นผู้ร่วมดำเนินงานได้กำหนดไว้เป็นพื้นที่แน่นอนสำหรับขาย ให้เช่า หรือให้เช่าซื้อแก่ผู้ประกอบกิจการในนิคมอุตสาหกรรมข้อ ๒ในการขอให้ กนอ. เข้าร่วมดำเนินงานจัดตั้งนิคมอุตสาหกรรม ผู้ร่วมดำเนินงานต้องเป็นผู้จัดหาที่ดินลงทุนและพัฒนาเพื่อขาย ให้เช่า หรือให้เช่าซื้อที่ดินข้อ ๓ กนอ.เป็นผู้ดำเนินการให้พื้นที่โครงการเป็นนิคมอุตสาหกรรมตามกฎหมาย ว่าด้วยการนิคมอุตสาหกรรมแห่งประเทศไทยและประสานงานกับหน่วยงานต่าง ๆ ให้การจัดตั้งนิคมอุตสาหกรรมเป็นไปโดยสะดวก รวดเร็วและถูกต้อง รวมทั้งการอนุญาตการปลูกสร้างอาคาร การตั้งโรงงานและการประกอบกิจการโรงงานตลอดจนการอนุมัติ การอนุญาตให้สิทธิประโยชน์และการกำกับดูแลข้อ ๔ การกำหนดราคาขายค่าเช่า ค่าเช่าซื้อ ค่าบำรุงรักษาและค่าบริการต่าง ๆในนิคมอุตสาหกรรมต้องได้รับความเห็นชอบจาก กนอ. ทั้งนี้ ตามความเหมาะสมในด้านธุรกิจข้อ ๕ การก่อสร้างการจัดให้มีระบบสาธารณูปโภคหรือสิ่งอำนวยความสะดวกต่าง ๆ ให้เป็นไปตามหลักเกณฑ์และมาตรฐานที่ กนอ. กำหนดหรือให้ความเห็นชอบข้อ ๖ การให้บริการด้านสาธารณูปโภคและสิ่งอำนวยความสะดวกแก่ผู้ประกอบกิจการในนิคมอุตสาหกรรมให้เป็นไปตามหลักเกณฑ์และมาตรฐานที่กนอ. กำหนดหรือให้ความเห็นชอบข้อ ๗การจัดตั้งนิคมอุตสาหกรรม ซึ่ง กนอ. ร่วมดำเนินการกับบุคคลอื่น ต้องดำเนินการให้บริการระบบสาธารณูปโภคสิ่งอำนวยความสะดวกและบริการอื่นในนิคมอุตสาหกรรมอย่างหนึ่งอย่างใด ดังต่อไปนี้๗.๑ กนอ. เป็นผู้ให้บริการระบบสาธารณูปโภคสิ่งอำนวยความสะดวกและบริการอื่น๗.๒ ผู้ร่วมดำเนินงานกับ กนอ.เป็นผู้ให้บริการระบบสาธารณูปโภค สิ่งอำนวยความสะดวกและบริการอื่นข้อ ๘การจัดตั้งนิคมอุตสาหกรรม โดยร่วมดำเนินงานกับบุคคลอื่น ไม่ว่ากรณีหนึ่งกรณีใดตามข้อ๗ ผู้ร่วมดำเนินงาน จะต้องปฏิบัติตามเงื่อนไขดังนี้๘.๑ ห้ามมิให้นำที่ดิน อสังหาริมทรัพย์ส่วนควบและอุปกรณ์ซึ่งใช้เป็นระบบสาธารณูปโภค และสิ่งอำนวยความสะดวกต่าง ๆไปใช้เป็นหลักประกันหนี้ หรือก่อให้เกิดภาระผูกพันไม่ว่าโดยทางตรงหรือทางอ้อมเป็นอันขาด๘.๒กรณีที่ผู้ร่วมดำเนินงานไม่สามารถดำเนินงานเพื่อให้เป็นไปตามสัญญาร่วมดำเนินงานจัดตั้งนิคมอุตสาหกรรมไม่ว่ากรณีใด ดังต่อไปนี้๘.๒.๑ ผู้ร่วมดำเนินงาน ถูกควบหรือซื้อกิจการหรืออำนาจการควบคุมบริหารกิจการของผู้ร่วมดำเนินงานถูกเปลี่ยนมือเว้นแต่ กนอ.จะเห็นชอบกับการควบหรือซื้อกิจการ หรือการเปลี่ยนมืออำนาจการควบคุมดังกล่าว หรือ๘.๒.๒ กนอ. เห็นว่าผู้ร่วมดำเนินงานมีหนี้สินล้นพ้นตัวและผู้ร่วมดำเนินงานจะไม่สามารถชำระหนี้หรือกลับฟื้นตัวได้ในเวลาอันควรหรือ๘.๒.๓ผู้ร่วมดำเนินงานเลิกกิจการหรือดำเนินการอื่นใดเพื่อให้มีการเลิกกิจการของผู้ร่วมดำเนินงานหรือ๘.๒.๔ผู้ร่วมดำเนินงานถูกเจ้าหนี้ฟ้องล้มละลายหรือถูกศาลสั่งพิทักษ์ทรัพย์ไม่ว่าชั่วคราวหรือเด็ดขาดให้ กนอ. มีสิทธิรับหลักประกันรวมทั้งมีสิทธิที่จะเรียกหลักประกันเพิ่มเติมจากผู้ร่วมดำเนินงานในจำนวนที่เหมาะสมตลอดจนมีสิทธิให้ผู้ร่วมดำเนินงานทำหนังสือยินยอมหรือมอบอำนาจให้ กนอ.เข้าครอบครอง และใช้ทรัพย์สินของผู้ร่วมดำเนินงาน เพื่อให้การดำเนินงานนิคมอุตสาหกรรมเป็นไปอย่างต่อเนื่องและตามวัตถุประสงค์ของการจัดตั้งนิคมอุตสาหกรรม๘.๓ ต้องจัดให้มียานพาหนะ สถานที่ทำงาน ที่พัก ฯลฯที่เพียงพอและเหมาะสมกับการปฏิบัติงานของพนักงาน กนอ. และหน่วยงานที่เกี่ยวข้อง(ถ้ามี)๘.๔ หากผู้ร่วมดำเนินงานไม่ปฏิบัติให้เป็นไปตามหลักเกณฑ์หรือเงื่อนไขการร่วมดำเนินงานข้อใดข้อหนึ่งและไม่แก้ไขให้ถูกต้องครบถ้วนภายในระยะเวลาที่ กนอ. บอกกล่าวให้แก้ไข หาก กนอ.เห็นว่าหลักเกณฑ์หรือเงื่อนไขนั้นเป็นข้อสาระสำคัญ กนอ. มีสิทธิเรียกค่าเสียหาย หรือบอกเลิกสัญญาฯการจัดตั้งนิคมอุตสาหกรรม และเรียกค่าเสียหายได้ด้วยหมวด ๒หลักเกณฑ์และเงื่อนไขในกรณี กนอ.เป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ข้อ ๙ในกรณีที่ กนอ. เป็นผู้ให้บริการระบบสาธารณูปโภค สิ่งอำนวยความสะดวกและบริการอื่นผู้ร่วมดำเนินงานอาจเลือกชำระค่าใช้จ่ายในการร่วมดำเนินงาน วิธีหนึ่งวิธีใดดังนี้๙.๑ ชำระค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกเป็นเงินร้อยละ ๑๘ ของค่าพัฒนาระบบสาธารณูปโภคพื้นฐาน อันรวมถึง ถนน ระบบระบายน้ำระบบป้องกันน้ำท่วม ระบบประปา ระบบบำบัดน้ำเสีย ระบบกำจัดขยะ อาคารสำนักงานเป็นต้น ซึ่งแบ่งสัดส่วนค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกดังนี้๙.๑.๑ ค่าบริหารโครงการ เป็นจำนวนเงินร้อยละ ๔๐ของเงินค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวก๙.๑.๒ ค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกเป็นจำนวนเงินร้อยละ ๖๐ ของเงินค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกทั้งนี้ โดยให้ผู้ร่วมดำเนินงานแบ่งชำระค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกเป็นรายปี ๆ ละเท่ากัน ภายในกำหนดเวลา ๕ ปี นับแต่วันที่ลงนามในสัญญาร่วมดำเนินงานหรือ๙.๒ชำระค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกโดยคำนวณดังนี้๙.๒.๑ ค่าบริหารโครงการ ให้คำนวณดังนี้กรณีพื้นที่โครงการไม่เกิน ๑,๐๐๐ ไร่ ต้องชำระ ๒๑,๖๐๐บาทต่อไร่กรณีพื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ไร่ ต้องชำระ ๑๐,๘๐๐ บาทต่อไร่กรณีพื้นที่โครงการส่วนที่เกิน ๒,๐๐๐ ไร่ขึ้นไป ต้องชำระ ๕,๔๐๐บาทต่อไร่๙.๒.๒กองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกให้คำนวณดังนี้กรณีพื้นที่โครงการไม่เกิน ๑,๐๐๐ ไร่ ต้องชำระ ๓๒,๔๐๐บาทต่อไร่กรณีพื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ไร่ ต้องชำระ ๒๗,๐๐๐ บาทต่อไร่กรณีพื้นที่โครงการส่วนที่เกิน ๒,๐๐๐ ไร่ขึ้นไป ต้องชำระ ๒๑,๖๐๐บาทต่อไร่โดยให้ผู้ร่วมดำเนินงานชำระเงินงวดแรกเป็นจำนวนร้อยละ ๕ ของค่าบริหารโครงการตาม๙.๒.๑ และค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตาม ๙.๒.๒ ให้ กนอ. ในวันลงนามในสัญญาร่วมดำเนินงานสำหรับงวดที่ ๒ ให้ชำระเป็นเงินร้อยละ ๕ของค่าบริหารโครงการตาม ๙.๒.๑และค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตาม๙.๒.๒ เมื่อได้ประกาศเขตพื้นที่โครงการเป็นนิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทยแล้วภายใน ๗ วัน นับแต่วันได้รับแจ้งจาก กนอ.นอกจากการชำระเงินตาม ๙.๒ วรรคสองและวรรคสามแล้ว ให้ผู้ร่วมดำเนินงานชำระเงินตามพื้นที่ขายที่ได้รับอนุญาตให้ใช้ที่ดินภายใน๗ วัน นับแต่วันที่ได้รับแจ้งจากกนอ.ทั้งนี้ต้องชำระเงินค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกส่วนที่เหลือทั้งสิ้นภายใน๗ ปี นับแต่วันลงนามในสัญญาร่วมดำเนินงานข้อ ๑๐ให้ผู้ร่วมดำเนินงานจัดหลักประกันการร่วมดำเนินงานมามอบไว้แก่ กนอ. เพื่อประโยชน์แก่ผู้ประกอบกิจการในนิคมอุตสาหกรรมดังนี้๑๐.๑ จัดให้มีการโอนบรรดาอสังหาริมทรัพย์ ส่วนควบและอุปกรณ์ ตลอดจนระบบสาธารณูปโภคและสิ่งอำนวยความสะดวกในนิคมอุตสาหกรรมให้แก่กนอ. ทันทีเมื่อได้ดำเนินการปรับปรุงและพัฒนาแล้วเสร็จตามโครงการแต่ละส่วน๑๐.๒ จัดให้มีหนังสือค้ำประกันของธนาคารในวงเงินค่าใช้จ่ายในการร่วมดำเนินงานซึ่งผู้ร่วมดำเนินงานได้เลือกชำระโดยวิธีใดวิธีหนึ่งตามข้อ๙.๑ หรือ ๙.๒ ในส่วนที่ยังชำระไม่ครบถ้วนหมวด ๓หลักเกณฑ์และเงื่อนไขในกรณีผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ข้อ ๑๑ในกรณีที่ผู้ร่วมดำเนินงานเป็นผู้ให้บริการระบบสาธารณูปโภค สิ่งอำนวยความสะดวกและบริการอื่นผู้ร่วมดำเนินงานจะต้องชำระค่าใช้จ่ายในการร่วมดำเนินงานให้แก่ กนอ.ดังนี้๑๑.๑ ค่าบริหารโครงการจำแนกดังนี้๑๑.๑.๑ ค่ากำกับการก่อสร้าง ให้คำนวณดังนี้กรณีพื้นที่โครงการไม่เกิน ๑,๐๐๐ ไร่ ต้องชำระ ๑,๐๐๐,๐๐๐บาทกรณีพื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ไร่ ต้องชำระ ๑,๐๐๐ บาทต่อไร่กรณีพื้นที่โครงการส่วนที่เกิน ๒,๐๐๐ ไร่ขึ้นไป ต้องชำระ๑๐๐ บาทต่อไร่๑๑.๑.๒ ค่ากำกับการบริการ ให้คำนวณโดยวิธีใดวิธีหนึ่งดังนี้กรณีพื้นที่โครงการไม่เกิน ๑,๐๐๐ ไร่ ต้องชำระ ๑,๔๔๐,๐๐๐บาทต่อปีกรณีพื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ไร่ ต้องชำระ ๒๐๐ บาทต่อไร่ต่อปีกรณีพื้นโครงการที่ส่วนที่เกิน ๒,๐๐๐ ไร่ ต้องชำระ ๑๐๐บาทต่อไร่ต่อปี หรือต้องชำระในอัตราร้อยละ ๕ของค่าบริการระบบสาธารณูปโภคและสิ่งอำนวยความสะดวกที่ผู้ร่วมดำเนินงานเป็นผู้ให้บริการอันรวมถึง ระบบประปา ระบบบำบัดน้ำเสีย ฯลฯและค่าบำรุงรักษา ซึ่งจัดเก็บในแต่ละปีแล้วแต่จำนวนใดจะสูงกว่าให้ถือเอาค่ากำกับการบริการตามจำนวนที่สูงกว่านั้นให้ผู้ร่วมดำเนินงานชำระค่ากำกับการก่อสร้างตาม ๑๑.๑.๑ในวันลงนามในสัญญาร่วมดำเนินงานส่วนค่ากำกับการบริการตาม ๑๑.๑.๒ ให้ชำระตั้งแต่ปีที่ ๓ภายในวันที่ ๑๕ เมษายนของทุกปีตลอดไป โดยให้ถือปีที่ทำสัญญาเป็นปีแรก ทั้งนี้ ต้องจัดให้มีหลักประกันตามที่คณะกรรมการกนอ. กำหนด๑๑.๒ ค่าใช้จ่ายในการส่งเสริมการขายคำนวณตามพื้นที่ขายของพื้นที่พัฒนาในแต่ละระยะ ในอัตราไร่ละ ๑๐,๐๐๐ บาท(หนึ่งหมื่นบาทถ้วน) โดยแบ่งชำระดังนี้๑๑.๒.๑ ชำระงวดแรก ในวันลงนามในสัญญาร่วมดำเนินงานหรือวันลงนามในบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะในอัตราร้อยละ ๕ของค่าใช้จ่ายในการส่งเสริมการขายของพื้นที่ขายแต่ละระยะ๑๑.๒.๒ ชำระงวดที่สอง เมื่อมีการประกาศเขตนิคมอุตสาหกรรมหรือประกาศพระราชกฤษฎีกาจัดตั้งเขตอุตสาหกรรมส่งออก ในอัตราร้อยละ ๕ของค่าใช้จ่ายในการส่งเสริมการขายของพื้นที่ขายแต่ละระยะที่ได้ประกาศเป็นเขตนิคมอุตสาหกรรมหรือเขตอุตสาหกรรมส่งออกนั้น โดยชำระภายใน ๗ วัน นับแต่วันที่ได้รับแจ้งจากกนอ.๑๑.๒.๓ ชำระเงินจำนวน ๙,๐๐๐ บาทต่อไร่ตามพื้นที่ขายที่ได้รับอนุญาตให้ใช้ที่ดินจาก กนอ. โดยชำระภายใน ๗ วันนับแต่วันที่ได้รับแจ้งจาก กนอ.ทั้งนี้ผู้ร่วมดำเนินงานต้องชำระเงินค่าใช้จ่ายในการส่งเสริมการขายในส่วนที่เหลือให้เสร็จสิ้นภายใน ๗ ปี นับแต่วันลงนามในสัญญาร่วมดำเนินงาน หรือวันลงนามในบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะ แล้วแต่กรณีในกรณีพื้นที่ขายเพิ่มขึ้นให้ผู้ร่วมดำเนินงานชำระเงินค่าใช้จ่ายในการส่งเสริมการขายจำนวนที่เพิ่มขึ้นให้แก่กนอ. ในงวดสุดท้ายโดยไม่คิดดอกเบี้ยในกรณีที่พื้นที่ขายลดลงให้ กนอ.คืนเงินค่าใช้จ่ายในการส่งเสริมการขายจำนวนที่ลดลงให้แก่ผู้ร่วมดำเนินงานในงวดสุดท้ายโดยไม่คิดดอกเบี้ยข้อ ๑๒ ในกรณีที่ผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่นผู้ร่วมดำเนินงานต้องจัดให้มีหลักประกันการร่วมดำเนินงานเพื่อประโยชน์แก่ผู้ประกอบกิจการในนิคมอุตสาหกรรมดังนี้๑๒.๑ จัดให้มีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในนิคมอุตสาหกรรมโดยผู้ร่วมดำเนินงานต้องชำระเงินเพื่อนำเข้าบัญชีกองทุนในอัตราดังนี้พื้นที่โครงการไม่เกิน ๑,๐๐๐ ไร่ ต้องชำระ ๓๒,๔๐๐ บาทต่อไร่พื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ ไร่ต้องชำระ ๒๗,๐๐๐ บาทต่อไร่พื้นที่โครงการส่วนที่เกิน ๒,๐๐๐ ไร่ขึ้นไป ต้องชำระ ๒๑,๖๐๐บาทต่อไร่ผู้ร่วมดำเนินงาน ต้องนำเงินเข้าบัญชีกองทุนตามวรรคแรกตามสัดส่วนของพื้นที่ที่ได้รับอนุญาตให้ใช้ที่ดินจาก กนอ. ภายใน ๑๕ วันนับแต่วันที่ได้รับแจ้งว่าผู้ประกอบกิจการทำสัญญาใช้ที่ดินกับ กนอ. ทั้งนี้ ต้องชำระให้ครบถ้วนและเสร็จสิ้นภายใน๗ ปี นับแต่วันลงนามในสัญญาร่วมดำเนินงานดอกเบี้ยอันเกิดจากเงินในบัญชีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกให้สมทบเข้าในกองทุนเมื่อได้มีการชำระเงินครบถ้วนตามจำนวนที่คำนวณตามอัตราที่กำหนดไว้ในข้อ ๑๒.๑วรรคหนึ่งแล้ว เงินอันเกิดจากดอกเบี้ยในบัญชีกองทุนที่มีส่วนเกินวงเงินกองทุนผู้ร่วมดำเนินงานอาจขอนำไปใช้เพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตามหลักเกณฑ์เงื่อนไขที่ กนอ. กำหนดการเปิดบัญชีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกกับธนาคารหรือสถาบันการเงินให้เงินในบัญชีดังกล่าวเป็นกรรมสิทธิ์ของกนอ. และให้ กนอ.เป็นผู้มีสิทธิใช้และสั่งจ่ายเงินจากบัญชีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในกรณีที่ผู้ร่วมดำเนินงานขอใช้เงินในบัญชีกองทุนไปดำเนินการเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตามหลักเกณฑ์ เงื่อนไขที่ กนอ. กำหนดซึ่งทำให้ยอดเงินในบัญชีกองทุนของนิคมอุตสาหกรรมร่วมดำเนินงานนั้นต่ำกว่าวงเงินกองทุนที่คำนวณตามอัตราที่กำหนดไว้ตามข้อ๑๒.๑ วรรคหนึ่ง ผู้ร่วมดำเนินงานต้องนำเงินมาทดแทนให้ครบถ้วนตามวงเงินกองทุนที่กำหนดไว้นั้น ภายใน ๑ ปี นับแต่วันที่ กนอ. สั่งจ่ายเงินออกจากบัญชีกองทุน ทั้งนี้ผู้ร่วมดำเนินงานต้องนำหลักประกันเป็นหนังสือค้ำประกันของธนาคารหรือสถาบันการเงินที่กนอ. เห็นชอบในวงเงินเท่ากับจำนวนเงินที่ กนอ. สั่งจ่ายมาวางเป็นหลักประกันให้แก่กนอ. ในวันที่ กนอ. สั่งจ่ายจำนวนเงินยอดนั้นออกจากบัญชีกองทุน๑๒.๒จัดให้มีหลักประกันสัญญาเป็นเงินสดหรือหนังสือค้ำประกันของธนาคารในวงเงินค่าใช้จ่ายในการร่วมดำเนินงานและกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในส่วนที่ยังชำระไม่ครบถ้วน เพื่อเป็นหลักประกันการปฏิบัติตามสัญญาร่วมดำเนินงานข้อ ๑๓การเปลี่ยนแปลงอัตราหรือจำนวนเงินค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกที่ไม่เป็นไปตามข้อ๙ ข้อ ๑๑ และข้อ ๑๒ นั้น จะกระทำได้ โดย กนอ. พิจารณาความเหมาะสมและเหตุผลเฉพาะรายแต่ต้องได้รับอนุมัติจากคณะกรรมการ กนอ. ด้วยคะแนนเสียงเกินกว่ากึ่งหนึ่งของจำนวนกรรมการกนอ. ทั้งหมดทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๒ สิงหาคม พ.ศ. ๒๕๓๙ทองฉัตรหงศ์ลดารมภ์ประธานกรรมการการนิคมอุตสาหกรรมแห่งประเทศไทยธิดาวรรณ/แก้ไข๒๓ สิงหาคม๒๕๔๕ปิยะธิดา/ปรับปรุง๒๑ สิงหาคม๒๕๖๑[๑] ราชกิจจานุเบกษาเล่ม ๑๑๓/ตอนพิเศษ ๒๔ ง/หน้า ๑/๒๓ สิงหาคม ๒๕๓๙